bg ru ru pl en ru uk bg ru ru ru bg bg en bg bg bg bg bg ru bg bg ru bg bg bg bg ru bg bg bg bg ru bg bg ru hbs_cyr ru bg bg bg bg bg bg bg bg bg bg bg bg bg bg bg bg bg bg bg en en mk en bg en en en bg en bg en bg en en en bg en en en en fa en en en en de en bg de en en pl
place for food photography, recipes and travel
По света и у нас
Калин празнува своя първи рожден ден (преди около половин година), за който така и не успях да ви разкажа. Когато на човек му се роди първото дете преобръща света. Всичко е първо и много специално. Рождените дни на Велизар бяха повод да измислям теми, изненади, подаръци, украси. Когато се роди бебе номер две, отново ми беше специално, мило, но някак естествено остана недоописан в блога, заради липсата на време. Затова когато наближи първият му рожден ден, въпреки че седмица преди това се бяхме върнали от Лисабон, къщата беше обърната на опаки, имаше купища пране и въоще не ми беше до празнуване с Г. решихме, че не може за единият да има големи приготовления, за другия не. Запретнахме ръкави и сътворихме чудесна украса.
Темата беше джунгла, защото К. расте в семейната джунгла с голям инстинкт за самосъхранение. Отново решихме партито да е вкъщи, защото щеше да е по-уютно за децата. Липсата на хубави и много снимки се надявам да ми простите. Бяхме се постарали много с украсата, менюто, но минути преди да дойдат гостите бях с мокра коса правейки сандвичи.
Принтирах и такива маски на животни за децата, като вързах по един конец, за да им се закрепят на лицата. Маските можете да свалите тук. Украсата от животни забодени на тортата можете да свалите, като принтирате този файл.
Тортата, която приготвих е морковена делукс. Много подходяща за детски рожден ден, а и я приготвям последните пъти за поводи. Освен морковите има орехи и ябълки, и е доста по-богата като вкус. По-долу съм показала по-подробно сглобяването на тортата за всички, които имат трудности.
1 чаена лъжичка ванилова захар или екстракт
180 г (1 1/4 чаши) брашно
2 чаени лъжички бакпулвер
1 1/2 чаена лъжица сода за хляб
1 чаена лъжичка канела на прах
250 г (около 1 3/4 чаши) моркови, ситно настъргани
150 мл (1/2 чаена чаша и 1 супена лъжица) настъргани ябълки
100 грама меко масло
300 грама крема сирене
1 1/2 чаши пудра захар
1 чаена лъжичка ванилова захар или 1/2 чаена лъжица ванилия екстракт
* кокос чипс (продават в БиоБалев) или настърган кокос
1. Загрейте фурната на 175 °С.
2. Върху форма с размери 18 см се поставя хартия за печене, като блатовете се пекат последователно. (Ако имате по-голяма форма от 20 см, няма проблем да направите тортата. Просто имайте предвид, че ще стане по-ниска. Ако искате да приготвите торта с форма 24 см, то тогава изпечете един допълнителен блат от половината съставки и не разрязвайте блатовете, а сглобете тортата от три блата)
3. Разтопете маслото на котлона и оставете да се охлади.
4. Разбийте яйцата и двата вида захар до получаване на пухкава, светла смес. Добавете маслото и ванилията, и разбийте, докато всичко се смеси.
5. В друга купа изсипете брашното, бакпулвера, содата и канелата. Добавете към тях течната смес и разбъркайте, докато  всичко се смеси добре.
6. В блендер разбийте морковите, ябълките и орехите на каша. Добавете ги към тестото и разбъркайте, докато се комбинират. Разделете тестото и печете последователно двата блата.
7. Печете за около 40-45 минути, или докато клечка за зъби излезе от тестото чиста.
8. Оставете да се охлади върху решетка, след това извадете от формата. Изпечете и втория блат, като не забравяте да поставите отново хартия за печене на дъното.
1. Разбийте маслото докато стане бледо и пухкаво, около 2 минути. Добавете крем сиренето, пудрата захар и ванилията и продължете разбиването, докато се получи гладка смес.
2. Поставете купата в хладилника, докато подготвяте блатовете.
1. С назъбен нож разрежете блатовете през средата, така че в крайна сметка от двата блата да се получат четири.
2. Поставете първия блат върху стойка или директно върху чиния. Поставете слой глазура, но не прекалено много, понеже от тежестта на тортата може да се наклони. Повторете следващия блат и продължете, докато изредите всички блатове.
3. Нанесете тънък слой от глазурата по страните на тортата и отгоре. Загладете и поставете в хладилник да слегне леко, около 15 минути. Извадете и нанесете още един слой, като се стараете да загладите добре. Поръсете с кокосов чипс, който е по-едър от кокосовите стърготини и е по-подходящ, но ако нямате използвайте настърган кокос.
Това е. За по-вкусни празници и делници. Добър апетит!
March 17, 2017 at 10:47
Чудесна е рецептата. Аз добавих малко пълнозърнесто брашно и кокос в глазурата, плюс свежи теменужки за украса. Благодаря ви,че внасяте красота и вдъхновявате!
March 17, 2017 at 13:10
О, много хубаво си се сетила с всички тези подобрения 🙂 Аз благодаря, че си отделила време да ми оставиш коментар 🙂
March 29, 2017 at 06:07
Много хубава и изкущаваща торта, както винаги досега 🙂 Предстои ни половинка рожден ден на бебето и смятам да я пробвам. Правила съм и други Ваши рецепти и както казва синът ми – стават уникални!! 🙂 Благодаря ви за чудесните рецепти, хубавите разкази и снимки, и удоволствието да ви чета!
March 29, 2017 at 08:31
О, Силвия аз благодаря, че четете 🙂 Дано и тази ви се получи добре, понеже размерите са по-специфични, но както съм описала може и по-голяма, а разбирам, че вие приготвяте торти и сладкиши и имате знанията и ще се справите 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.